|  |  |
| --- | --- |
| Дзяржаўная ўстанова адукацыі “Сярэдняя школа № 3 г. Глыбокае” | |
| Выкарыстанне метаду кросанс на ўроках беларускай літаратуры | |
|  | Падрыхтавала:  настаўнік беларускай мовы і літаратуры М.У. Бахір |
| Глыбокае, 2020 | |

**Выкарыстанне метаду кросанс на ўроках беларускай літаратуры**

**Паходжанне метаду**

Метад распрацаваны рускімі навукоўцамі Сяргеем Федзіным і Уладзімірам Бусленка. Упершыню пра кросанс даведаліся чытачы часопіса “Наука и жизнь” у 2002 г.

**Паходжанне назвы**

Кросанс (англ. сrossens) − перакрыжаванне сэнсаў.

**Сутнасць метаду**

Кросанс − асацыятыўны ланцужок, замкнуты ў полі з 9 квадратаў з малюнкамі або фотаздымкамі. Усе ілюстрацыі звязаны паміж сабой па сэнсе. Асноўная задача вучня − растлумачыць кросанс, склаўшы апавяданне па звязаных паміж сабой малюнках.

**Алгарытм складання кросанса па літаратуры**

**на прыкладзе апавядання В. Адамчыка “Салодкія яблыкі”**

|  |  |  |
| --- | --- | --- |
| **№** | **Этап** | **Прыклад** |
|  | Вызначаем агульную ідэю кросанса | салодкія яблыкі, але “несалодкія” наступствы неабдуманых учынкаў |
|  | Ствараем асацыятыўны рад (выпісваем з тэксту апавядання дзевяць ключавых слоў-вобразаў) | палка-“стараста”, салодкія яблыкі, “саломінка”-апраўданне, пастушок, рэхва, снарад, паліцаі, рака, конь Мокуця. |
|  | Выбіраем цэнтральны вобраз | салодкія яблыкі |
|  | Размяшчаем словы-вобразы ў лагічнай паслядоўнасці | 1. палка-“стараста”; 2. пастушок; 3. рака; 4. рэхва; 5. снарад; 6. паліцаі; 7. конь Мокуця; 8. “саломінка”-апраўданне; 9. салодкія яблыкі. |
|  | Падбіраем ілюстрацыі да слоў-вобразаў |  |
|  | Замяняем словы-вобразы ілюстрацыямі |  |

|  |  |  |
| --- | --- | --- |
| I:\_\Конкурс\Салодкія яблыкі\палка.jpg | I:\_\Конкурс\Салодкія яблыкі\карова.jpg | I:\_\Конкурс\Салодкія яблыкі\рака.jpg |
| I:\_\Конкурс\Салодкія яблыкі\саломінка.jpg | I:\_\Конкурс\Салодкія яблыкі\яблыкі.jpg | I:\_\Конкурс\Салодкія яблыкі\рэхва.jpg |
| I:\_\Конкурс\Салодкія яблыкі\конь.jpg | I:\_\Конкурс\Салодкія яблыкі\паліцаі.jpg | I:\_\Конкурс\Салодкія яблыкі\снарад.jpg |

**“Чытанне” кросанса**

У прадстаўленым прыкладзе бачым класічны варыянт кросанса (т. зв. “смоўж”): ілюстрацыі размешчаны ў храналагічнай паслядоўнасці (згодна з развіццём падзей у апавяданні). “Чытаць” такі кросанс неабходна па наступнай схеме:

**.**

Чытанне дадзенага кросанса заканчваецца на дзявятым (цэнтральным) квадраце, які змяшчае асноўную ідэю і звязаны з усімі элементамі.

Такі кросанс карысна прымяняць пры ўзнаўленні сюжэту твора (пераказ па малюнках, іх размяшчэнне ў патрэбнай паслядоўнасці, знаходжанне прапушчаных элементаў).

Прымяненне метаду кросанса на ўроках літаратуры цікава тым, што кросанс можна “чытаць” у розных напрамках, знаходзячы ўсё новыя лагічныя сувязі паміж мастацкімі дэталямі. Разгледзім кросанс да апавядання З. Бядулі “На Каляды к сыну”:

|  |  |  |
| --- | --- | --- |
| I:\_\Конкурс\На Каляды к сыну\бабуля.jpg | I:\_\Конкурс\На Каляды к сыну\авечка.jpg | I:\_\Конкурс\На Каляды к сыну\пан.jpg |
| I:\_\Конкурс\На Каляды к сыну\калядоўшчыкі.jpg | I:\_\Конкурс\На Каляды к сыну\разбітае сэрца.jpg | I:\_\Конкурс\На Каляды к сыну\скарынка.jpg |
| I:\_\Конкурс\На Каляды к сыну\сям'я.jpg | I:\_\Конкурс\На Каляды к сыну\грошы.jpg | I:\_\Конкурс\На Каляды к сыну\хлопчык.jpg |

*Ідэя кросанса* − разбітае матчына сэрца.

*Чытаем па гарызанталі:* Тэклю Цыпрук называе авечкай, бо ён раней за жонку бачыць, што панская ласка змяніла іх сына. Менавіта на Каляды Тэкля адпраўляецца да сына ў горад, бо на гэтае сямейнае свята яна востра адчувае сваю адзіноту, якая разбівае ёй сэрца. Да сына, а не атрымаць матэрыяльную дапамогу ідзе Тэкля, бо для падтрымання жыцця ёй хопіць і сухой скарынкі хлеба. Тэкля ідзе за чалавечым цяплом, любоўю сына, якія не купіш за грошы. Лаўрук не здольны даць гэтага цяпла, бо лічыць, што грашыма можна замяніць усё ў жыцці.

*Чытаем па вертыкалі:* менавіта на Каляды Тэкля асабліва востра пачынае адчуваць, што засталася адна; Тэкля не хоча верыць Цыпруку, што яе малы сын ужо пачаў цурацца бацькоў, і ўвыніку атрымлівае разбітае сэрца і некалькі мокрых паперак; пану Шчубальскаму падабаецца прыгожы хлопчык Лаўрук, і бацькі аддаюць сына пану, бо спадзяюцца, што яго жыццё будзе лепшым, чым у іх, калі кожны дзень трэба думаць пра скарынку хлеба як сродак выжывання.

*Чытаем па дыяганалі:* любімы сын разбівае сэрца Тэклі, “панскі” свет назаўсёды забірае Лаўрука з сям’і, Лаўрук становіцца багатым матэрыяльна, але губляе чалавечнасць, што разбівае сэрца Тэклі.

**Выкарыстанне кросанса на ўроку**

Метад можа прымяняцца на розных этапах урока:

* праверка дамашняга задання (на аснове прапанаванага настаўнікам або вучнямі кросанса расказаць пра вывучаны на мінулым уроку матэрыял);
* вызначэнне тэмы, мэты ўрока, пастаноўка праблемы (знайсці сувязь паміж ілюстрацыямі і вызначыць тэму ўрока і г. д.);
* замацаванне і абагульненне вывучанага (праца з кросансам, які складаецца з ілюстрацый, якія выкарыстоўваліся на розных этапах урока; складанне кросанса з прапанаванага набору ілюстрацый; падбор прапушчаных ілюстрацый; знаходжанне цэнтральнай ілюстрацыі, якая па сэнсе звязана адначасова з усімі прадстаўленымі ілюстрацыямі і інш.);
* творчае дамашняе заданне (самастойнае складанне кросанса на зададзеную тэму).

**Што дае праца з кросансам настаўніку?**

* цікавыя нетрадыцыйныя ўрокі;
* візуалізацыя інфармацыі (лепш адзін раз пабачыць, чым сто разоў пачуць);
* актыўнасць і ўважлівасць вучняў;
* вучні пачынаюць “бачыць” мастацкія дэталі ў літаратурным творы пры самастойным чытанні (А. Чэхаў: “Калі ў пачатку п’есы на сцяне вісіць ружжо, то да канца п’есы яно павінна выстраліць”).

**Што дае праца з кросансам вучню?**

**Мовай вучня:**

* я думаю;
* я адстойваю свой пункт гледжання;
* я творчы і крэатыўны;
* я ўмею выказвацца;
* я ўмею працаваць з тэкстам.

**Мовай настаўніка:**

* развіццё лагічнага, вобразнага, асацыятыўнага мыслення;
* развіццё ўяўлення, творчых здольнасцей;
* магчымасць праявіць сваю крэатыўнасць;
* фарміраванне ўмення працаваць з інфармацыяй;
* развіццё камунікатыўных уменняў;
* павышэнне чытацкай кампетэнтнасці.

Такім чынам, у сучасным інфармацыйным грамадстве важна не толькі даць вучням веды, але і стварыць умовы для самастойнага творчага пошуку. Вырашыць гэтую задачу на ўроках літаратуры дапаможа выкарыстанне метаду кросанс.